Politivennen, 1806-01-01
Uordener. 1) De Slagtere, der have deres Boder paa Højbroplads, anmodes om, at tilholde deres Folk, der bære saavel hele slagtede Sviin som Lam igjennem store Købmagergade til Torvet, at disse gaae paa Gaden med deres Dragter; da nu de Forbigaaende som oftest, naar de ikke vige ud fra Fortoget paa Gaden, enten blive tilsmurte eller og faae Stød. Denne Ubehagelighed for Fodgængerne har man Vidner paa hver Formiddag. 2) Paa store Købmagergade uden for No. 1, strax ved Hjørnet af Amagertorv findes hver Formiddag en Amagervogn holdende. Denne Vogn, der meget stopper Færdselen om Onsdagen og Løverdagen, just paa den Tid af Dagen, da den er der allerstærkest, ønskes derfor at maatte blive henvist paa et Sted af Torvet, hvor den ikke stoppede Færselen saa meget som her. 3) Ejeren eller Ejerinden af Huset No. 161 i Kristalgade anmodes om at borttage sine paa Huset havende fæle Tagspøjter der ikke allene overspøjter i Regnvejr de Forbigaaende, men endog ilde tilrakke saavel deres eget som Naboernes Huse, som er et hæsseligt Syn for de Forbigaaende. 4) Paa Fortoget uden for No. 1 paa store Købmagergade er en udgaaende Rendesten, hvor man i Tide ønskede et Bræt over før Mørket mere tiltager, da Børn eller Fruentimmere deri let kunde komme til Skade om Aftenen, saa meget desto snarere, da den nærmeste Lygte ikke er nær nok. 5) Lignende Rendestene findes paa den anden Side af Gaden, nemlig uden for No. 27, 26, 25, 24 og 23, som tillige alle mangle Brætter. 6) Den smukke olivenmalede Hjørnebygning af store Kongensgade og Akademigade, som Maleren har skæmmet med lilleputske Gadenavne, har ogsaa Husnummeret paamalet med alt for smaae Bogstaver. 7) J Fredriksgade har tilforn staaet Træer. Endnu er der paa den ene Side paa Fortoget, saavel uden for Arveprindsens som uden for Hertugens lave Bygninger til denne Gade, adskillige Stubber, som fremrage omtrent et Haandsbred over Fortoget. 8) Paa Hjørnet af Hjortelængen og Borgergade er den ene Hjørnebygning en Nyboderslænge. Paa dennes sorte Firkant, hvor man troer at læse hvad Gaden hedder, staaer derimod følgende. Her er til Leje en Rulle. 1ste Division. 9) Paa mange af Nyboders Hjørner, og navnlig til Adelgaden, mangle Gadenavne aldeles. Paa andre Hjørner er Skrivten saa godt som ulæselig. 10) Paa det gamle Hjørne af store Grønnegade og Diderik Badskærers Gang mangler Gadenavne. 11) Paa den blaa Hjørnebygning til store og lille Kannikkestræde mangler aldeles Gadenavne. 12) J Trompetergangen mangler det blaae Hus ligeover for Bryggergaarden et Husnummer. 13) Det ene Hjørnehus af Slippen og Gottersgade, ligeover for Erfeldts, har intet Gadenavn paamalet. 14) Den hvide Hjørnebygning af Adelgade og Dronningens Tvergade har det sidste Gadenavn saaledes paamalet; Dronnin Gens Twer Gade. 15) To af de andre Hjørnebygninger til ovennævnte to Gader, have aldeles intet Gadenavn, og det 4de har ovenover Navnet, Dronningens Tvergade, det Ord, Klædefabrik, som nok ikke burde staae der. 16) Huset No. 147 i Borgegade har to hæsselige Tagspøjter. 17) No. 147 i samme Gade har sin ene Rendepibe stuntende omtrent 4 Alen fra Jorden. 18) No. 141 i samme Gade har aldeles ingen Tagrende. 19) Det graae Hjørnehus af Prindsensgade og Borgergade har ingen Gadenavne.